gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl gl gl gl gl gl gl gl gl gl en gl gl gl de en sv fr de de it gl gl gl gl gl gl es gl gl pt gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Chega a apocalipse billardeira
Sábado, 24 de setembro de 2022
Cos mellores xogadores da LNB
Esta fin de semana desenvólvese o Billarda All Stars en Ourense, do que sairán os mellores palanadores e palanadoras da Liga Nacional de Billarda.
Tags: billarda Billarda All Stars Liga Nacional de Billarda LNB
Cartaz do aberto desta fin de semana na Conferencia Sur
En Vieiros estivemos, dende sempre, a carón da Liga Nacional de Billarda (LNB), dende que comezaron, aos poucos, informando os nosos lectores e lectoras dos encontros e xornadas de liga que se desenvolvían na conferencia primixenia, a NorLeste. Mais a LNB foi medrando que foi cousa de non parar, até que chegou unha segunda Conferencia, a NorOeste, e posteriormente unha terceira, a Sur.
Somos conscientes do difícil que resulta explicar o xeito de xogar dos palanadores e palanadoras de Galiza, polo que nos puxemos en contacto con Xosé Miguel, palanador do Sur, que nos explicou, no vídeo que poden ver a carón desta información, como funciona o sistema de competición nunha liga tan ampla. Explicalo tampouco é doado... O doado é chegar ao campo, e poñerse a darlle á billarda, pincha, estornela ou cachiza co palán, e metela no varado.
Isto é, ademais, o que van facer os palanadores do Sur este sábado en Salceda de Caselas, no penúltimo aberto da súa liga. E o domingo, comezará o...
Billarda All Stars Ourense 2009
Ourense e o país enteiro xa treme ante a tremenda turrada que vai supor esta nova edición do Billarda All Stars. Segundo contan dende O Varal, a asociación que promove a Liga Nacional de Billarda, de novo unha liña imaxinaria vai dividir de arriba a baixo o mapa do país. Para entendernos, os palandores da Conferencia NorLeste e os palanadores da Conferencia Sur (por Ourense), puntuarán para a Selección do Leste; mentres que os membros da NorOeste e da Conferencia Sur (por Pontevedra), puntuarán para a do Oeste.
O comezo do partido está marcado para o mediodía do domingo 8 de marzo. O Aberto do All Stars realizarase en dúas pistas, simultaneamente, e nunha terceira realizaranse, en paralelo ao partido, o concurso de triplas ou paláns e o concurso de mates. Ademais, ás 14:00 horas tocarán, en directo, os Skárnio, facéndollela sesión vermú máis amena aos palanadores e palanadoras.
Os xogadores loitarán pola Cachucha do All Stars Ourense'09, un espectacular e inaudito premio. Ademais, o campión de Mates levará unha bandexiña de uñas de porco e o campión de triplas unha bandexiña de rabos, porque como sabedes do porco aprovéitanse todo , até os andares.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Xosé Miguel López, da Conferencia Sur, explica o funcionamento da competición na LNB
Cartaz do All Stars deste ano (clique para ampliar)
Os pilotos galegos non participan no Campionato de España de Motocross GZ-Deportiva
A Liga de Traíñas xa é cousa de dous GZ-Deportiva
Quenda para as estrelas ciclistas do futuro GZ-Deportiva
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto